रेलीगढ़ा पीओ कार्यालय के समक्ष 9 मार्च को प्रदर्शन करेगा रैविमो
बैठक में मौजूद रैविमो के लोग।
भास्कर न्यूज। गिद्दी
रैयतविस्थापित मोर्चा गिद्दी की एक बैठक बुधवार को गिद्दी रेलवे साइडिंग स्थित मोर्चा कार्यालय में हुई। बैठक में मोर्चा के केंद्रीय महासचिव सैनाथ गंझू ने कहा कि गिद्दी कोलियरी खुलने के समय रैयतों की 135 एकड़ जमीन अधिग्रहित की गई थी परंतु जमीन के बदले रैयतों को नौकरी, मुआवजा पुनर्वास नहीं दिया गया। प्रबंधन रैयतों को नौकरी, मुआवजा पुनर्वास अविलंब दे। साथ ही विस्थापित-प्रभावित तथा बेरोजगारों को रोजगार मुहैया कराने के लिए गिद्दी लोकल सेल चालू करे, अन्यथा उग्र आंदोलन किया जाएगा। बैठक में गिद्दी पछाड़ी के विस्थापितों की बकाया नौकरी, मुआवजा, पुनर्वास रोजगार के लिए अगामी नौ मार्च को रैविमो के बैनर तले रेलीगढ़ा परियोजना कार्यालय के समक्ष प्रदर्शन करने का निर्णय लिया गया। बैठक की अध्यक्षता सुरेश गंझू संचालन सुनील गंझू ने किया। मौके पर प्रकाश महली, महादेव महली, आशीष करमाली, प्रेमचंद गंझू, राजदीप गंझू महाबीर बेदिया, अमरलाल बेदिया, दिनेश बेदिया, रमेश बेदिया, महाबीर बेेदिया, शिवनाथ गंझू, मनोज गंझू, जगदीश गंझू, द्वारिका गंझू, राजकुमार गंझू, संजय मांझी, निर्मल गंझू, दिलचंद गंझू, नंदकिशोर गंझू आदि मौजूद थे।
hin_Deva bho_Deva bho_Deva hin_Deva